Trent Alexander-Arnold

Trent John Alexander-Arnold (fæddur 7. október 1998) er enskur knattspyrnumaður sem spilar með Real Madrid og enska landsliðinu. Trent fæddist í Liverpool og ólst upp hjá félaginu. Hann spilaði sinn fyrsta leik með aðalliðinu árið 2016, 18 ára gamall. Frá þeim tíma hefur hann tekið framförum og átt fast sæti í liðinu. Hann vann Meistaradeild Evrópu 2019 og ensku úrvalsdeildina 2019-2020 með liðinu ásamt því að fá einstaklingsviðurkenningar. Trent spilar sem bakvörður og var samspil hans og Andrew Robertson í Liverpool á öndverðum kanti eftirtektarvert. 

Alexander-Arnold er öflugur í aukaspyrnum, föstum leikatriðum, stoðsendingum og er oft á tíðum sóknarsinnaður. Hann á metið yfir stoðsendingar varnarmanns á einu tímabili; 12 talsins. Árið 2024 varð hann stoðsendingahæsti varnarmaður úrvalsdeildarinnar þegar hann náði sinni 60. stoðsendingu. 

Vorið 2025 upplýsti Trent að hann hygðist yfirgefa félagið eftir tímabilið. Hann hafði þá unnið úrvalsdeildina í annað sinn með Liverpool. [https://www.liverpoolfc.com/news/trent-alexander-arnold-leave-lfc-end-contract
Trent Alexander-Arnold to leave LFC at end of contract] Liverpoolfc.com, sótt 5. maí, 2025

Hann hélt svo til Real Madrid 1. júní 2025 og gerði 6 ára samning. 
Latest news Realmadrid.com, sótt 30. maí, 2025

Tilvísanir

Flokkur:Leikmenn Liverpool
Flokkur:Enskir knattspyrnumenn